جمهور باشقانی رجب طیب اردوغان آلمانیا باش ناظیری آنگلا مرکل ایله گؤروشوب.
گؤروشون ویدئوکنفرانس فورماتیندا باش توتدوغو بیلدیریلیب. طرفلر دوغو آغ دنیزیندکی پروسه لر باشدا اولماقلا بولگه سل مؤوضوع لاری و ایکی طرف‌لی موناسیبتلری موذاکیره ائدیبلر.
اردوغان گؤروشده دوغو آغ دنیزینده تورکیه و قیبریس‌داکی تورک ایجماسی‌نین حقوق‌لاری‌نین قوروندوغو و بوتون ساحل یانی اؤلکه لرین قازاناجاغی عدالتلی پای بؤلگوسونون طرفداری اولدوق‌لارینی، آنجاق یونانیستان و اونلارا دستک وئرن اؤلکه لرین گرگینلیگین سویه سینی آرتیرا‌جاق آددیم‌لار آتدیغینی ایفاده ائدیب.
یونانیستانین بو موضعی‌ بعضی اؤلکه لر طرفیندن دستکلنمه‌سی‌نین قبول ائدیلمز اولدوغونو بیلدیرن اردوغان اولوسلار آراسی حقوق نورما‌لارینی سایمایان آددیم‌لارا قارشی تورکیه-نین حاق و ماراق‌لارینی هر زامان و هر یئرده مودافعه ائدجکینی وورغولاییب.
جمهور باشقانی رجب طیب اردوغان دوغو آغ دنیزینده یونانیستانین و اونو دستکلین اؤلکه لرین بولگه سل باریشا ضرر وئرن آددیم‌لاری ایله سبب اولدوق‌لاری پروبلئمله باغلی آنگلا مرکلین حله تحفه وئرمک اوچون گؤستردیگی سعی لری ممنونیتله قارشیلادیق‌لارینی دیله گتیریب.
